turjo4nis/wikipedia-bn-dump-20250701 huggingface dataset:
কালি পাংখা

কালি পাংখা(বৈজ্ঞানিক নাম: Rohana parisatis (Westwood))  যার মূল শরীর কালো বর্ণের এবং ডানা দুটিতেও নীলচে কালো বর্ণ দেখা যায়। এরা নিমফ্যালিডি পরিবার এবং আপাটুরিনি উপগোত্রের সদস্য।

আকার 
কালি পাংখার প্রসারিত অবস্থায় ডানার আকার ৪৫-৫০মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত কাগজির উপপ্রজাতিসমূহ হল-
 Rohana parisatis parisatis Westwood, 1850 – Assam Black Prince
 Rohana parisatis atacinus Fruhstorfer, 1913 – Sahyadri Black Prince

বিস্তার

বর্ণনা 
পুরুষ কালি পাংখাদের ডানার উপরিতল ভেলভেট কালো বর্ণের। ডানার শীর্ষভাগে কিছু সাদা এপিকাল বিন্দু ছাড়া অন্য কোনরকম দাগ উপরিপৃষ্ঠে দেখা যায় না।
স্ত্রী কালি পাংখাদের ডানার উপরিভাগ এর রঙ কমলা হলুদের সাথে বাদামী মিশেল যে রঙ চওড়া ডিসকাল বন্ধনীটিতে ফ্যাকাশে ভাবে প্রতিয়মান। পিছনের ডানায় ডিসকাল বন্ধনী সর্বদায় অসামঞ্জস্যপূর্ণ।

পুরুষ 
পুরুষ কালি পাংখা এর ডানার উপরিতল ভেলভেটের মত ঘন কালো; সামনের ডানার শীর্ষ ভাগে একটি তুষারশুভ্র প্রি এপিকাল স্পট অথবা বিন্দু। সামনের এবং পিছনের উভয় ডানার প্রান্তিক যে রোয়া (সিলিয়া) থাকে তা পর্যায়ক্রমে সাদা এবং কালো। উভয় ডানার নিম্নতল ঈষৎ কালচে নীল অথবা বেগুনি বর্ণ এবং বাদামী যা ডানার গোড়ার (বেস) দিকে এবং কোস্টাল মার্জিন বরাবর চাপা রঙের। সামনের ডানার শীর্ষভাগ কালচে মরচে রঙের। সামনে এবং পিছনের উভয় ডানার নিম্নতলে ডিসকোইডাল অংশে দুটি করে কালো স্পট অথবা বিন্দু চোখে পড়ে যাদের পরেই একটি কর্নাকার (অরিফ্রম/auriform) দাগ দেখা যায় এবং একটি অনিয়মিত এবং অসম বন্দনী ডানার মধ্যভাগ ভরাবর উভয় ডানাকে অতিক্রম করে। উভয় ডানার পোস্টডিসকাল এবং সাবটার্মিনাল অংশের মঝে কিছু কালচে বাদামী ছোপ অথবা দাগ অস্পষ্টভাবে এবং বিচ্ছিন্ন ভাবে বিন্যাস্ত রয়েছে। সামনের ডানার উপরি পৃষ্ঠের শীর্ষভাগে ৩টি ক্রমিক সাদা সাব এপিকাল বিন্দু দেখা যায় যার শীর্ষতম প্রি-এপিকাল বিন্দুটি সর্ববৃহৎ। পিছনের ডানায় সাদা কেন্দ্রযুক্ত একটি কালো সাবটার্নাল বিন্দু থাকে। পুরুষ কালি পাংখা প্রজাপতির শুংগ দুটি কালো, মাথা, বক্ষদেশ এবং পেটের উপরিতল কালো কোমল ভেল্ভেটের ন্যায় এবং নিম্নভাগ কালচে বাদামী।

স্ত্রী 
স্ত্রী কালি পাংখা প্রজাপতির ডানার উপরিতলের রঙ হলুদ এবং বাদামী হলুদ রঙ মেশানো। সামনের এবং পিছনের ডানার উপরিপৃষ্ঠের বেসাল অর্ধ অনুজ্জ্বল এবং ছায়াচ্ছন্ন এবং বাদামী রঙের, একটি কৌণিক এবং তেরচা চওড়া বাদামী রঙের মধ্যবর্তী ফ্যাসিয়া যুক্ত। উপরের ডানার উপরিতলে পোস্ট ডিসকাল অংশে তীর্যক শীর্ষভাগ থেকে ডসাম পর্যন্ত বিস্তৃত, বাদামী হালকা ছোপযুক্ত দাগ দেখা যায়। নিচের ডানার উপরিতলে পোস্টডিসকাল অংশ বরাবর তীর্যকভাবে অবস্থিত অস্পস্ট কালো দাগ অথবা ছোপ এর সারি চোখে পড়ে। উপরের ডানার শীর্ষভাগে ৩ থেকে ৪টি সাব এপিকাল সাদা বিন্দু অবস্থিত। উভয় ডানারই উপরিপৃষ্ঠে তীর্যক ভাবে সারিবদ্ধ কালচে সরলরৈখিক দাগ এর উপস্থিতি রয়েছে, যাদের অনুসরণ করে একটি সাবটার্মিনাল ছাইরঙা অবিচ্ছেদ্য রেখা অবস্থিত। উভয় ডানার তলদেশ হলদে বাদামী, ডানার দাগগুলি পুরুষ নমুনারই অনুরুপ, তবে পুরুষ নমুনা অপেক্ষা অনেক সুস্পষ্ট চিহ্নিত। শুঙ্গ, মাথা, বক্ষদেশ এবং পেট উপরিপৃষ্ঠে হালকা বাদামী এবং নিম্নভাগে হলদেটে।

আচরণ 
পুরুষ কালি পাংখারা দ্রুত উড়ান দেয়। এরা সাধারনত ছোট ছোট ঝোপ-ঝাড়ে বসে রৌদ্র পোহাতে পছন্দ করে এবং রৌদ্র পোহানোর সময় এরা ডানা মেলে বসে থাকে। 
স্ত্রী কালি পাংখারা আস্তে আস্তে উড়ান পছন্দ করে। এদের সাধারনত নিচু গাছে অথবা মাটির কাছাকাছি দেখা যায়।

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি
অরুণাচল প্রদেশে প্রাপ্ত নিমফ্যালিডি গোত্রের প্রজাপতি
এশিয়ার প্রজাপতি
১৮৫০-এ বর্ণিত প্রজাপতি
সন্ন্যাসীর ধাপ

সন্ন্যাসীর ধাপ বগুড়া জেলার সদর উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থাপনা ও দর্শনীয় স্থান। সন্ন্যাসীর ধাপে দুটি ধাপ রয়েছে যার মধ্যে একটি অপরটি থেকে প্রায় ৩ কিলোমিটার দুরুত্বে অবস্থিত। এর মধ্যে একটি ধাপ অবস্থিত উপজেলার নামুজা ইউনিয়নে, বড় ট্যাংরা নামক গ্রামে এবং অপরটি অবস্থিত গোকুল ইউনিয়নে, সরলপুর নামক গ্রামে।

ইতিহাস
সন্ন্যাসীর ধাপ দুটি কে বা কারা নির্মাণ করেছিলেন সে সম্পর্কে বিস্তারিত জানা যায় তবে প্রত্নতত্ত্ববিদগণ ধারণা করেন, এ অঞ্চলের তৎকালীন সনাতন হিন্দু সন্ন্যাসীগণ তাদের আখড়া হিসেবে এই ধাপ দুটি ব্যবহার করতেন। যেহেতু সন্ন্যাসীদের দ্বারা নির্মিত হয়েছিল তাই এদের সন্ন্যাসীর ধাপ নামে ডাকা হয়।

বড় ট্যাংরা সন্ন্যাসীর ধাপ

নামুজা ইউনিয়নের বড় ট্যাংরার সন্ন্যাসীর ধাপটি বর্তমানে গাছাপালা ও ঘাস, লতাপাতায় আবৃত। তবে ধাপটির মাঝের অংশ উঁচু এবং চারদিকে ক্রমশ ঢালু হয়ে নেমে গিয়েছে। এর আয়তন প্রায় ২১৫ মিটার × ১৪৮ মিটার × ৭.৫ মিটার। এ ধাপটির চারপাশে বেশ কিছু পুরাতন ইটের ধ্বংসাবশেষ দেখতে পাওয়া যায়।

সরলপুর সন্ন্যাসীর ধাপ

গোকুল ইউনিয়নের সরলপুরের সন্ন্যাসীর ধাপটি অপেক্ষাকৃত ছোট আকৃতির। এর আয়তন প্রায় ৩৩ মিটার × ২৭ মিটার × ৬.৫ মিটার। যদিও মূল ঢিবিটি বর্তমানেও দেখতে পাওয়া যায় তবে স্থানীয় গ্রামবাসী এর উপরের অংশ ঈদগাহ মাঠ হিসেবে ব্যবহার করে থাকে।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

বাংলাদেশের স্থাপত্য
বগুড়া জেলার দর্শনীয় স্থান
বগুড়া জেলার প্রত্নতাত্ত্বিক স্থাপনা
জিয়ৎ কুণ্ড

জিয়ৎ কুণ্ড বগুড়ার মহাস্থানগড়ে অবস্থিত একটি কূপ ও বাংলাদেশের অন্যতম প্রত্নতাত্ত্বিক নিদর্শন।

ইতিহাস
জিয়ৎ কুণ্ডের নির্মাণকাল সম্পর্কে বিস্তারিত জানা যায় না তবে ইতিহাসবিদগণ মনে করেন, রাজা পরশুরামের শাসনামলে তার দ্বারাই এই কূপটি খনন করা হয়েছিল। সে অনুসারে এই কূপটি খনন করা হয় ১৮শ-১৯শতকের মাঝামাঝি সময়ে পরশুরাম প্রাসাদের নির্মাণের সময়ে।

অনেকই মনে করেন স্থানীয় জনগণের পানির অভাব দূর করতে রাজা পরশুরাম কূপটি খনন করেছিলেন।

অবকাঠামো
অমর কূপ নামে স্থানীয়ভাবে পরিচিত এ কূপের উপরিভাগের ব্যাস ৩.৮৬ মিটার ও নিচের দিকে ক্রমশই ছোট হয়ে গিয়েছে। একটি চতুষ্কোণ গ্রানাইটের পাথর খন্ড কূপের ভিতর উপরিভাগে পূর্বদিকে বসানো রয়েছে। ধারণা করা হয়, পানি উত্তোলনের সুবিধার্থে এটি ব্যবহার করা হতো। কূপটির তলদেশ পর্যন্ত দুই সাড়িতে আর বেশ কিছু পাথরের খন্ড নির্মাণের সময়ই যুক্ত করে দেওয়া হয়েছে।

কিংবদন্তি
আবার কিংবদন্তি অনুসারে, এই কূপের পানিতে অলৌকিক ক্ষমতা ছিল যা পান করলে মৃতরাও জীবিত হয়ে উঠতো। এ কিংবদন্তি অনুসারে, রাজা পরশুরাম যখন শাহ সুলতান বলখী মহীসওয়ারের সাথে যুদ্ধে লিপ্ত হয়েছিলেন তখন তিনি এই কূপের পানির সাহায্যে মৃত সৈনিকদের জীবিত করতেন। এটি শাহ সুলতান শোনার পর তিনি একটি চিলের সাহায্যে একটুকরু গরুর মাংস এই কূপে ফেলে দেন। এরপর থেকে এ কূপের পানির অলৌকিক ক্ষমতা নষ্ট হয়ে যায়।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

বাংলাদেশের স্থাপত্য
বগুড়া জেলার দর্শনীয় স্থান
বগুড়া জেলার প্রত্নতাত্ত্বিক স্থাপনা
সর্বকালীন প্যারালিম্পিক গেমসের পদক তালিকা

সর্বকালীন পদক তালিকা হল সকল প্যারালিম্পিক গেমসের তথা ১৯৬০ সাল থেকে ২০১৬ সাল পর্যন্ত অনুষ্ঠিত সকল গ্রীষ্মকালীন প্যারালিম্পিক গেমস এবং ১৯৭৬ সাল থেকে ২০১৪ সাল পর্যন্ত অনুষ্ঠিত সকল শীতকালীন প্যারালিম্পিক গেমসের পদক বিজয়ী এনপিসি সমূহের একটি তালিকা।

আন্তর্জাতিক প্যারালিম্পিক কমিটি (আইপিসি) সর্বকালীন গেমসের জন্য অফিসিয়ালি কোন তালিকা সংরক্ষণ করে না, তারা প্রতিটি গেমসের জন্য আলাদা আলাদা তালিকা প্রকাশ করে। এটি একক তালিকার সমন্বয়ে গঠিত একটি পুর্নাঙ্গ সর্বকালীন তালিকা।

পদক তালিকা

পদকবিহীন এনপিসির তালিকা

আরও দেখুন 
 সর্বকালীন অলিম্পিক গেমসের পদক তালিকা
 প্যারালিম্পিক পদক বিজয়ীদের তালিকা

তথ্যসূত্র

বহিঃসংযোগ
All-Time Medal-Tally (Summer Paralympics) as of Beijing 2008, আন্তর্জাতিক প্যারালিম্পিক কমিটি (IPC)

বহু-ক্রীড়া প্রতিযোগিতার পদক তালিকা
প্যারালিম্পিক গেমস
প্যারালিম্পিক গেমসের পদক তালিকা
প্যারালিম্পিক সম্পর্কিত তালিকা
লতিকোট মুড়া

লতিকোট বিহার (এছাড়াও লতিকোট মুড়া নামে পরিচিত) বাংলাদেশের কুমিল্লায় অবস্থিত প্রত্নস্থান। এটি বাংলাদেশ প্রত্নতত্ত্ব অধিদপ্তর কর্তৃক প্রত্নতত্ত্ব হিসাবে সংরক্ষিত। ২০০৩-২০০৬ সালে খনেনর ফলে এখানে ৩৩টি ভিক্ষুকক্ষ বিশিষ্ট ৪৭.২৪মি X ৪৪.৮০মি পরিমাপের একটি বৌদ্ধ বিহারের ভীত নকশা উম্মোচিত হয় বলে এটিকে লতিকোট বিহার নামে অবিহিত করা হয়।

বিবরণ
বিহারটিতে দুইটি নির্মাণ যুগের প্রমাণ পাওয়া গেছে। দ্বিতীয় নির্মাণ যুগে পূর্ব বাহুর মাঝামাঝি স্থানে একটি মন্ডপ নির্মাণ করা হয়। বিহারে প্রবেশের প্রধান তোরন উত্তর দিকে ছিল। উম্মোচিত স্থাপত্যশৈলি বিবেচনায় এর সময়কাল অষ্টম থেকে দশম শতাব্দী বিবেচনা করা যায়। কুমিল্লার কোটবাড়ি সড়কের বার্ড এবং বিজিবি গেটের মাঝখানে তিনটি মুড়ার একটি লতিকোট মুড়া, অন্য দুটি ইটাখোলা ও রূপবান মুড়া।

চিত্রশালা

তথ্যসূত্র

আরও দেখুন
 বাংলাদেশের প্রত্নতাত্ত্বিক স্থানের তালিকা

বহিঃসংযোগ

কুমিল্লা জেলার প্রত্নতাত্ত্বিক স্থাপনা
কুমিল্লা জেলার দর্শনীয় স্থান
কুমিল্লা আদর্শ সদর উপজেলা
মীর্যা ওয়াহিদ

মীর্যা ওয়াহিদ একজন কাশ্মীরি ঔপন্যাসিক এবং সাংবাদিক।। 
তিনি ভারত অধিকৃত কাশ্মীরের শ্রীনগরে জন্মগ্রহণ করেন। বর্তমানে তিনি লন্ডনে বসবাস করেন । বিবিসি উর্দুতে সম্পাদক হিসাবে কাজ করেন। এছাড়া দি গার্ডিয়ান, আল জাজিরা, নিউইয়র্ক টাইমসে লিখেছেন। তার প্রথম উপন্যাস দি কলৈবরেটর (The Collaborator)  প্রকাশিত হয় ২০১২ খৃষ্টাব্দে। তার দ্বিতীয় উপন্যাস দি বুক অব গোল্ড লীভস (The book of Gold leaves) প্রকাশিত হয় ২০১৪ খৃষ্টাব্দে।

জন্ম ও শিক্ষাজীবন

কর্মজীবন

উল্লেখযোগ্য বই

তথ্যসূত্র

২১শ শতাব্দীর ভারতীয় ঔপন্যাসিক
জীবিত ব্যক্তি
কাশ্মীরি ব্যক্তি
ভারতীয় মুসলিম
শ্রীনগরের ব্যক্তি
ব্রিটিশ সাংবাদিক
২১শ শতাব্দীর ব্রিটিশ ঔপন্যাসিক
ব্রিটিশ মুসলিম
দিল্লি বিশ্ববিদ্যালয়ের প্রাক্তন শিক্ষার্থী
২০১৬ উরি জঙ্গি হামলা

ভারতের জম্মু এবং কাশ্মীর রাজ্যের উরি এলাকায় ভারতীয় সেনাবাহিনীর একটি সেনা ঘাটিতে  ঘটে ১৮ সেপ্টেম্বর ২০১৬ একটি সন্ত্রাসবাদী  হামলা সংঘটিত হয়।এই আক্রমণে ভারি অস্ত্রশস্ত্র নিয়ে আক্রমণ চালায় ৪ জঙ্গি।এটি উরি জঙ্গি হামলা নামে পরিচিত হয়।এই আক্রমণের ভারত-এর ১৯ জন সৈনিকের মৃত্যু হয়।

আক্রমণের সময়
উরি সেনা ঘাটিতে আক্রমণ বা হামলা চালায় ১৮ সেপ্টেম্বের ২০১৬ এর ভোর এর সময়।

প্রতিক্রিয়া

তথ্যসূত্র

জঙ্গি আক্রমণ
২০১০-এর দশকে জম্মু ও কাশ্মীর
কাশ্মীর সমস্যা
২০১৬-এ গণহত্যা
ভারতের দাপ্তরিক ভবনে হামলা
কলম্বো শাহীব সমাধি

কলম্বো শাহীব সমাধি ঢাকা জেলার সূত্রাপুরের ওয়ারীতে অবস্থিত একটি পুরাতন সমাধি ও বাংলাদেশের অন্যতম প্রত্নতাত্ত্বিক স্থাপনা। কলম্বো শাহীব সমাধি খ্রিস্টান সমাধিক্ষেত্রে অবস্থিত। খ্রিস্টান সমাধিক্ষেত্রে মূলত ছয় ধরনের সমাধির মধ্যে এর টাইপ হলো ‘এফ’। ১৭২৪ সালে কলম্বো সাহেব নামক জনৈক একজনকে এখানে সমাহিত করা হয়।

অবকাঠামো 

কলম্বো শাহীব সমাধিটি মোঘল স্থাপত্যরীতিতে বর্গাকারভাবে তৈরি করা হয়েছে। এর চারদিকের প্রতিটি দেয়ালে ৪টি করে প্রবেশপথ রয়েছে। সমাধিক্ষেত্রটির সামনের অংশে নকশা অঙ্কিত পিলার রয়েছে। সামনে রয়েছে অষ্টাভুজাকৃতির একটি পিলার ও পিলারে একটি পরীর ছবি আঁকা রয়েছে। সমাধিক্ষেত্রটিতে বেশ কয়েকটি শিলালিপি দেখতে পাওয়া যায় যদিও সেগুলো কালের বিবর্তনে নষ্ট হয়ে গিয়েছে।

পুরো সমাধিক্ষেত্রটি তিনটি ভিন্ন ভিন্ন সমাধির সমন্বয়ে তৈরি। যদি যখন সমাধিটি নির্মাণ করা হয়েছিল তখনকার কাঠামোর সাথে বর্তমান কাঠামোর অনেক পার্থক্য রয়েছে কারণ বিভিন্ন সময়ে সমাধিক্ষেত্রটির ক্ষতিসাধিত হয়েছিল।

বর্তমানে এই স্থাপনার সংস্কারকাজ চলমান রয়েছে।

কলম্বো শাহীব এর পরিচয় 
ব্রাডলি বার্ট লিখেছেন "It stands namelessly, dominating the whole cemetery and jealously keeping watch over the three graves that lie within." অস্পষ্ট ভাবে জানা যায়, সমাধিটি কলম্বো সাহিব নামক একজন ব্যক্তির, যিনি কোম্পানির কর্মচারী ছিলেন। ১৮২৪ সালে বিশপ হেবার যখন খ্রিস্টান সমাধিক্ষেত্র, ঢাকা পরিদর্শন করেন, তখন তিনিও এই কলম্বো সাহিবের পরিচয় উদ্ঘাটন করতে পারেন নি।

চিত্রশালা

আরও দেখুন 
 খ্রিস্টান সমাধিক্ষেত্র, ঢাকা
 জোসেফ প্যাগেট সমাধি ‎
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বহিঃসংযোগ 
 http://www.thedailystar.net/star-weekend/heritage/tribute-columbo-sahib-185254

বাংলাদেশের স্থাপত্য
ঢাকা জেলার দর্শনীয় স্থান
ঢাকা জেলার প্রত্নতাত্ত্বিক স্থাপনা
বেরাইদ ভূঁইয়াপাড়া মসজিদ

বেরাইদ ভূঁইয়াপাড়া মসজিদ ঢাকা জেলার বাড্ডা থানাধীন বেরাইদ ইউনিয়নে অবস্থিত বাংলাদেশের অন্যতম প্রাচীন একটি মসজিদ ও প্রত্নতাত্ত্বিক স্থান। এ গ্রামে ছোটবড় মিলিয়ে মোট দশটি প্রাচীন মসজিদ রয়েছে বলে একে মসজিদের গ্রাম বলে ডাকা হয়।

ইতিহাস
২০০২ সালের দিকে ভূইয়াপাড়া মসজদিকে বাংলাদেশ প্রত্নতত্ত্ব অধিদপ্তর সংরক্ষিত পুরাকীর্তি হিসেবে তালিকাভুক্ত করে। প্রত্নতত্ত্ববিদগণ এই মসজিদের স্থাপথ্যরীতির সাথে
নারায়ণগঞ্জের বন্দর শাহি মসজিদের অনেক মিল পাওয়া যায় বলে তারা এটিকে প্রাক মুঘল যুগের মসজিদ বলে মনে করেন। তবে জনশ্রুতি অনুসারে, এটি সুলতানী আমলে নির্মাণ করা হয়েছিল। বিভিন্ন মাধ্যমে এই মসজিদটির নির্মাণকাল হিসেবে ১৫০৫ হিসেবে উল্লেখ করা হয়েছে।

আবকাঠামো
প্রাচীন ভূঁইয়াপাড়া মসজিদটি এক গম্বুজ বিশিষ্ঠ ও গম্বুজটির আয়তন ২১ বর্গফুট। এছাড়া পুরো মসজিদটির মোট আয়তন ৪ হাজার বর্গফুটের কাছাকাছি। এটি বর্গাকারে নির্মাণ করা হয়েছিল ও মূল স্থাপনা থেকে উপরে বেষ্টনী পর্যন্ত এটির উচ্চতা ১৭ ফুট ৬ ইঞ্চি।

বিভিন্ন সময় মসজিদটি সংস্কার করা হয়েছে। আধুনিককালে মসজিদের পশ্চিমদিক ব্যতীত অন্য দিকে সম্প্রসারণ ও সংস্কার করা হয়েছে ফলে মূলত প্রাচীন অংশ হিসেবে এর পশ্চিম অংশ ও গম্বুজটি বর্তমানে রয়েছে।

আরও দেখুন
 বাংলাদেশের মসজিদের তালিকা
 ঢাকা বিভাগের মসজিদের তালিকা

তথ্যসূত্র 

বাংলাদেশের স্থাপত্য
ঢাকা জেলার দর্শনীয় স্থান
ঢাকা জেলার প্রত্নতাত্ত্বিক স্থাপনা
ঢাকা জেলার মসজিদ
রবীন্দ্রনাথ ঠাকুরের বসতভিটা, পিঠাভোগ

বিশ্বকবি রবীন্দ্রনাথ ঠাকুরের বসতভিটা বাংলাদেশের খুলনা জেলার রূপসা উপজেলার পিঠাভোগ গ্রামে অবস্থিত। পিঠাভোগ গ্রামে অবস্থিত বিশ্বকবি রবীন্দ্রনাথ ঠাকুরের বসতভিটা বাংলাদেশের একটি প্রত্নতাত্ত্বিক স্থাপনা হিসেবে স্বীকৃত।

অবস্থান
পিঠাভোগ গ্রামটি বাংলাদেশের খুলনা জেলার ভৈরব নদের অববাহিকায় অবস্থিত। ইতিহাস থেকে জানা যায় খান জাহান আলীর আগমণের দুই শতাব্দী আগে এখানে জনবসতি গড়ে ওঠে।

ইতিহাস
রবীন্দ্রনাথ ঠাকুরের পূর্বপুরুষ পঞ্চানন কুশারী পিঠাভোগের বাড়ি ছেড়ে কলকাতায় চলে যান। পঞ্চানন কুশারীর উত্তরপুরুষ দুর্গানারায়ন এবং গোপীমোহন জমিদারী কিনে জোঁড়াসাকোয় ঠাকুর এস্টেট প্রতিষ্ঠা করেন। সতীশ্চন্দ্র মিত্র সম্পাদিত যশোর-খুলনা ইতিহাস এর ষষ্ঠ পরিচ্ছেদে পয়োগ্রাম কসবা অধ্যায়ে বিশ্বকোষের পীরালী বিষয়ক অংশ এবং টি ডব্লিউ ফ্যারেলের দ্যা টেগোর ফ্যামিলি গ্রন্থে পঞ্চানন কুশারীর ইতিহাস উল্লিখিত হয়েছে।

সংরক্ষণে সরকারী উদ্যোগ
১৯৯৪ সালে রবীন্দ্রনাথের পূর্বপুরুষদের নির্মিত কারুকার্যখচিত একটি ভবন খুলনার জনৈক ব্যবসায়ী ২ লক্ষ ২৪ হাজার টাকায় কিনে নেন। এরপর তিনি ভবনটি ভেঙে ফেলেন। একই বছরে দৈনিক ইত্তেফাক এবং আজকের কাগজে কবির আদি পুরুষের বাড়ি নামে দুটি প্রতিবেদন প্রকাশিত হয়। প্রতিবেদন প্রকাশের পরে সংস্কৃতি বিষয়ক মন্ত্রণালয়ের নির্দেশের খুলনা জেলা প্রশাসক রবীন্দ্রনাথের পূর্বপুরুষের বসতভিটা সংরক্ষণের উদ্যোগ দেয়। সরকারি উদ্যোগে পিঠাভোগে ৯.৩৫ একর জমির উপরে নির্মিত বসত ভিটার খনন কাজ সম্পন্ন হয়েছে। ভবনটি সমতল ভূমি থেকে চার ফুট উঁচুতে অবস্থিত এবং ইন্দো ইউরোপীয় ঔপনিবেশিক স্থাপত্যশৈলীতে নির্মিত। 

১৯৯৪ সালে ২৪ নভেম্বর পিঠাভোগে রবীন্দ্র স্মৃতি সংগ্রহশালার আনুষ্ঠানিক উদ্বোধন করা হয়। ২৫ শে বৈশাখ ১৪২২ বংগাব্দ থেকে এই স্মৃতি সংগ্রহশালায় তিনদিন ব্যাপী জাতীয় পর্যায়ের অনুষ্ঠানের আয়োজন করা হচ্ছে।

কীভাবে যাবেন
খুলনা শহর থেকে বাসে করে রূপসা উপজেলায় গিয়ে সেখান থেকে স্থানীয় যানবাহনে পিঠাভোগ গ্রামে যাওয়া যাবে।

তথ্যসূত্র

আরো পড়ুন
বাংলাদেশের প্রত্নতাত্ত্বিক স্থানের তালিকা

বহিঃসংযোগ

রবীন্দ্রনাথ ঠাকুর
খুলনা জেলার দর্শনীয় স্থান
খুলনা জেলার প্রত্নতাত্ত্বিক স্থাপনা
রহমত শাহ

রহমত শাহ (; জন্ম: ৬ জুলাই ১৯৯৩) একজন আফগান ক্রিকেটার। তিনি ২০১৩ সালের ৬ মার্চ স্কটল্যান্ডের বিরুদ্ধে একদিনের আন্তর্জাতিক (ওডিআই) ম্যাচে খেলার মাধ্যমে আন্তর্জাতিক ক্রিকেট অঙ্গনে আত্মপ্রকাশ করেন। ২০১৬ সালের ৪ জুলাই তারিখে আফগানিন্তান জাতীয় ক্রিকেট দলের স্কটল্যান্ডে ২০১৬-১৭ মৌসুমের সফরের সময়ে তিনি অভিষেক শতরান করার গৌরব অর্জন করেন।

আন্তর্জাতিক রেকর্ড

ওডিআইয়ে ৫ উইকেট লাভ

আন্তর্জাতিক শতকসমূহ

একদিনের আন্তর্জাতিকে আন্তর্জাতিক শতকসমূহ

তথ্যসূত্র

বহিঃসংযোগ
 

১৯৯৩-এ জন্ম
জীবিত ব্যক্তি
আফগান ক্রিকেটার
আফগানিস্তানের টেস্ট ক্রিকেটার
আফগানিস্তানের একদিনের আন্তর্জাতিক ক্রিকেটার
২০১৯ ক্রিকেট বিশ্বকাপের ক্রিকেটার
আফগান চিতাহজের ক্রিকেটার
মোহামেডান স্পোর্টিং ক্লাবের ক্রিকেটার
২০২৩ ক্রিকেট বিশ্বকাপের ক্রিকেটার
দ্বাদশ শিব মন্দির, সাতক্ষীরা

দ্বাদশ শিব মন্দির বাংলাদেশের সাতক্ষীরা জেলার আশাশুনি উপজেলার বুধহাটা ইউনিয়নে অবস্থিত একটি শিব ও কালি মন্দির।১১৪৬ সনে খুলনা জেলার পাইকগাছা থানার রাড়ুলী গ্রামের রাজা রাজ বংশী এ মন্দির টি প্রতিষ্টা করেন।

অবস্থান
সাতক্ষীরা জেলার আশাশুনি থানার বুধহাটা ইউনিয়নে বুধহাটা গ্রামে অবস্থিত।

ইতিহাস
জমিদার বাবু রাজবংশী প্রায় ২৫০ বছর পূর্বে মন্দিরটি নির্মাণ করেন। নির্মাণকাল এখানে ১২ টি শিব মন্দির এবং একটি কালী মন্দির নির্মিত হয়। তবে কালের করাল গ্রাসে ১৯৭১ সালের মন্দির টি  ব্যাপক ভাংচুর করা হয় বর্তমানে ৬ টি শিব মন্দির এবং একটি কালী মন্দিরি একটি কৃষ্ণ মন্দির টিকে আছে।১৯৭৬ সালের দিকে নওয়াপাড়া গ্রামের দ্বীনবন্ধু সরকার ও মহাজনপুর গ্রামের কার্ত্তিক দেবনাথ,রমেশ দেবনাথ মন্দির টি সংস্কার শুরু করেন। কিন্তু ব্যক্তি পর্যায়ের সংস্কার বেশী দূর এগিয়ে নেওয়া সম্ভব হয়নি।পরবত্তীতে সাংবাদিক সচ্চিদানন্দদেসদয়ের তত্বাবধনে নবজাগরনী সাংস্কৃতিক সংঘ মন্দিরটি রক্ষা করার ব্যাপক প্রচেষ্টা চালায়।

পূজা অর্চনা
মন্দিরে প্রাত্যহিক পূজা অর্চনা অনুষ্ঠিত হয়। জন্মাষ্টামী, রাসপূর্ণিমা,বাৎসরিক কালী পূজা, বাসন্তী পূজা এবং বাৎসরিক জগদ্ধাত্রী পূজো সাড়ম্বরে আয়োজন করা হয়। চৈত্র সংক্রান্তিতে মন্দিরে শিবের মাথায় জলদান করা  ছাড়াও বাৎসরিক মহানাম অনুষ্ঠিত হয়।

যাতায়াত 
সাতক্ষীরা জেলা সদরের বাস টার্মিনাল থেকে বাসে করে সরাসরি বুধহাটা বাজারে এসে পায়ে হেটেই শিব মন্দিরে চলে যাওয়া যায়। বাজার থেকে মন্দিরের দূরত্ব তিন মিনিটের হাঁটা পথ।

তথ্যসূত্র

শিব মন্দির
সাতক্ষীরা জেলার হিন্দু মন্দির
সাতক্ষীরা জেলার প্রত্নতাত্ত্বিক স্থাপনা
১৮শ শতাব্দীর হিন্দু মন্দির
সাতক্ষীরা জেলার দর্শনীয় স্থান
অন্নপূর্ণা মন্দির

অন্নপূর্ণা মন্দির বাংলাদেশের সাতক্ষীরা জেলার সদর উপজেলায় অবস্থিত। অন্নপূর্ণা মন্দির বাংলাদেশের প্রত্নতাত্ত্বিক স্থাপনা হিসেবে স্বীকৃত।

অবস্থান 
সাতক্ষীরা সদর উপজেলা থেকে ১ কিলোমিটার পূর্বদিকে অবস্থিত। এলাকাটি মায়ের বাড়ি নামেই পরিচিত।

ইতিহাস 
একই স্থানে পাঁচটি ভিন্ন মন্দির।সেগুলি হল- কালী মাতা মন্দির, শিবমন্দির, কালভৈরব মন্দির, অন্নপূর্ণা মন্দির, রাধাগোবিন্দ মন্দির অবস্থিত বলে একত্রে সাতক্ষীরা পঞ্চমন্দির বলা হয়।  জমিদার বিষ্ণুরাম চক্রবর্তী এই পঞ্চমন্দির নির্মাণ করেন। নান্দনিকতার সৌন্দর্য্যের দিক থেকে অন্নপূর্ণা মন্দির অন্য মন্দির গুলো থেকে আলাদা। মন্দিরটি ৪৫ ফুট উঁচু। ভূমি থেকে সরু হতে হতে মন্দিরের চূড়া গম্বুজাকৃতির রূপ নিয়েছে। মন্দিরের গায়ে বিভিন্ন টেরাকোটার নকশাওয়ালা ইট ব্যবহার করা হয়েছে। ১৭৯৭ সালে জমিদার বিষ্ণুরাম চক্রবর্তী স্থায়ীভাবে সাতক্ষীরায় বসবাস শুরু করেন। তিনি পূজা অর্চনার নিমিত্তে এই পঞ্চ মন্দির নির্মাণ করেন।

যাতায়াত 
সাতক্ষীরা সদর থেকে রিকশা, ভ্যান, ইজিবাইকে করে মায়ের মন্দিরে যাওয়া যায়।

তথ্যসূত্র

বহিঃসংযোগ 

 
কালী মন্দির
শিব মন্দির
রাধাকৃষ্ণ মন্দির
সাতক্ষীরা জেলার হিন্দু মন্দির
সাতক্ষীরা জেলার প্রত্নতাত্ত্বিক স্থাপনা
সাতক্ষীরা জেলার দর্শনীয় স্থান
যীশুর গীর্জা (শ্যামনগর)

যিশুর গির্জা বাংলাদেশের সাতক্ষীরা জেলার শ্যামনগর উপজেলার ঈশ্বরীপুর গ্রামে অবস্থিত। এটি বাংলাদেশে নির্মিত প্রথম খ্রিস্টান গীর্জা।

ইতিহাস
১৫৪০ সালে ইগ্নেসিয়াস লয়োলা নামক একজন স্পানিশ ব্যক্তি জেসুইটা বা যিশুর সম্প্রদায় গঠন করেন। খ্রিস্টানেরা যিশুর বাণী প্রচার উদ্দেশ্যে বিভিন্ন মহাদেশে ছড়িয়ে পড়েন। ফরাসি ঐতিহাসিক পিয়েরে ডু জারিকে তথ্যমতে পাদ্রী ফনসেকো ১৫৯৯ সালের ২০ নভেম্বর প্রতাপাদিত্যের রাজধানী ঈশ্বরীপুরে পৌঁছান এবং ২০ নভেম্বর রাজার দরবারে উপস্থিত হয়ে খ্রিস্টান পল্লীতে গির্জা নির্মাণের অনুমতি প্রার্থনা করেন। প্রতাপাদিত্যের সম্মতি পেয়ে গির্জার নির্মাণকাজ শুরু হয়। প্রতাপাদিত্য খ্রিস্টানদের গির্জা নির্মাণে অর্থ সহায়তা প্রদান করেন। ১৫৯৯ সালে ঈশ্বরীপুরে বাংলাদেশের প্রথম খিস্টান গির্জার নির্মাণ কাজ শেষ হয়।

অবস্থান
সাতক্ষীরা শহর থেকে আনুমানিক ৫৫-৬০ কিলোমিটার দূরে শ্যামনগর উপজেলার ঈশ্বরীপুরে যিশুর গির্জা অবস্থিত।

যাতায়াত
বাংলাদেশের প্রথম গির্জা নির্মাণের স্থান দেখতে যেতে হলে বাস এবং ভ্যানে অথবা মোটরবাইকে করে যেতে হবে।

তথ্যসূত্র

বহিঃসংযোগ

সাতক্ষীরা জেলার প্রত্নতাত্ত্বিক স্থাপনা
বাংলাদেশের গির্জা
সাতক্ষীরা জেলার দর্শনীয় স্থান
জাহানারা আরজু

জাহানারা আরজু (জন্ম: ১৭ নভেম্বর ১৯৩২) একজন বাংলাদেশী কবি এবং সাহিত্য সম্পাদক। তিনি তৎকালীন পূর্ব পাকিস্তানের প্রথম মহিলা সাপ্তাহিক সুলতানা পত্রিকার প্রতিষ্ঠাকালীন সম্পাদক। বাংলা সাহিত্যে অবদানের জন্য তিনি ১৯৮৭ সালে বাংলাদেশ সরকার কর্তৃক প্রদত্ত ২য় সর্বোচ্চ বেসামরিক সম্মান একুশে পদকসহ ২৬টি সাহিত্য পুরস্কারে ভূষিত হয়েছেন।

প্রাথমিক জীবন ও শিক্ষা 
জাহানারা আরজু ১৯৩২ সালের ১৭ নভেম্বর তৎকালীন ব্রিটিশ ভারতের ঢাকার মানিকগঞ্জে জন্মগ্রহণ করেন। তার বাবা আফিল উদ্দিন আহম্মদ চৌধুরী ও মা খোদেজা খাতুন। তিনি পড়াশুনা করেন মানিকগঞ্জে। পরে তিনি ঢাকার ইডেন মহিলা কলেজ এবং ঢাকা বিশ্ববিদ্যালয় থেকে বাংলায় স্নাতক ও স্নাতকোত্তর পাশ করেন।

পারিবারিক জীবন 
জাহানারা আরজু সাবেক উপ-রাষ্ট্রপতি ও বিচারপতি এ কে এম নূরুল ইসলামকে বিয়ে করেন। তাদের দুই ছেলে ও এক মেয়ে। বড় ছেলে মো. আশফাকুল ইসলাম হাই কোর্ট বিভাগের বর্তমান বিচারপতি। ছোট ছেলে মোহাম্মদ জাহিনুল ইসলাম একজন প্রকৌশলী। একমাত্র মেয়ে মিনারা জামান একজন অধ্যাপিকা।

কর্মজীবন 
জাহানারা আরজু তৎকালীন পূর্বপাকিস্তানের প্রথম মহিলা সাপ্তাহিক সুলতানা পত্রিকার যুগ্ম সম্পাদক ছিলেন। ১৯৪৯ সাল থেকে কবি সুফিয়া কামাল এবং তিনি একসাথে এই পত্রিকা সম্পাদনা করতেন। পরে তিনি ১৯৬৫ সালে রাইটার্স গিল্ডের পত্রিকা পরিক্রম-এ যুগ্ম সম্পাদক হিসেবে যোগদান করেন। এছাড়া টিবি অ্যাসোসিয়েশনের পাক্ষিক হেলথ বুলেটিন পত্রিকার প্রধান সম্পাদক ছিলেন। তিনি সেতুবন্ধন নামে একটি সাহিত্য পত্রিকাও সম্পাদনা করতেন।

সাহিত্যকর্ম 
জাহানারা আরজুর প্রথম কবিতা ১৯৪৫ সালে অভিভক্ত বাংলায় আজাদ পত্রিকায় মুকুলের মাহফিলে প্রকাশিত হয়। এর পর থেকে তার লেখা মাসিক সওগাত, মোহাম্মদী, বেগম, মিল্লাত, ইত্তেহাদ পত্রিকায় প্রকাশিত হতে থাকে। তার রচনার মূল বিষয় ছিল প্রেম ও প্রকৃতি। প্রকৃতির সৌন্দর্যে মুগ্ধ হয়ে তিনি মাটি, মানুষ, সমাজ ও পৃথিবীর নানা বিষয়কে তুলে ধরেছেন তার সাহিত্যকর্মে।  তিনি সহজ সরল ভাষায় বর্ণনা করেছেন সবকিছু। পাশাপাশি রয়েছে আন্তরিকতা ও আবেগ।

গ্রন্থতালিকা 

 নীলস্বপ্ন (১৯৬২)
 রৌদ্র ঝরা গান (১৯৬৪)
 শোণিতাক্ত আখর (স্বনির্বাচিত একুশে ফেব্রুয়ারির কবিতা, প্রথম প্রকাশ ১৯৭১)
 সবুজ সবুজ অবুঝ মন (১৯৮০)
 আমার শব্দে আজন্ম আমি (১৯৮৩)
 ক্রন্দসী আত্মজা (১৯৮৪)
 স্বনির্বাচিত শত কবিতা (১৯৮৬)
 বাদল মেঘে মাদল বাজে (১৯৮৭)
 ছড়ার নূপুর (১৯৮৮)
 নির্বাচিত প্রেমের কবিতা (১৯৮৮)
 বিমুক্ত পঙ্ক্তিমালা (১৯৮৮)
 তৃষ্ণার্ত মাটির চুম্বন (১৯৯০)
 আকাশের মাঠটায় মায়াবী ছায়া (১৯৯৭)
 পায়ের তলায় কম্পিত কর্দমাক্ত মাটি (১৯৯৭)
 অন্তহীন সংলাপ (২০০৪)
 মেঘমেদুর বরষায় (২০০৪)
 সায়াহ্ন সৈকতে (২০০৪)
 সনেট এবং সনেট (২০০৪)
 মুক্তিযুদ্ধের আবর্তে কয়েকটি অবিস্মরণীয় কাহিনী (২০১১)

পুরস্কার ও সম্মাননা 
 একুশে পদক (১৯৮৭)
 কবি তাইবুন নাহার রশীদ স্বর্ণপদক (২০১৫)

তথ্যসূত্র

বহিঃসংযোগ 
 রকমারি.কম-এ জাহানারা আরজুর বই

১৯৩২-এ জন্ম
জীবিত ব্যক্তি
বাংলাদেশী কবি
বাংলাদেশী নারী কবি
বাংলাদেশী সম্পাদক
ভাষা ও সাহিত্যে একুশে পদক বিজয়ী
ঢাকার ব্যক্তি
বাঙালি মুসলিম
বাংলাদেশী লেখিকা
ঢাকার লেখক
বাঙালি লেখক
বাংলাদেশী লেখক
২০শ শতাব্দীর বাঙালি
ছয়ঘরিয়া জোড়াশিব মন্দির

ছয়ঘরিয়া জোড়া শিব মন্দির বাংলাদেশের সাতক্ষীরা জেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা।

অবস্থান
সাতক্ষীরা শহর থেকে প্রায় পাঁচ কিলোমিটার উত্তরে ছয়ঘরিয়া গ্রামে অবস্থিত।

নির্মাণ
বাংলা ১২২০ সালের পহেলা বৈশাখ ফকিরচাঁদ ঘোষ জোড়া মন্দির প্রতিষ্ঠা করেন। দুটি মন্দিরই বর্গাকৃতির। মন্দিরের দেয়ালের গায়ে বৈচিত্রময় টেরাকোটার নকশা আছে। ফুল, লতা-পাতা, পরী, বাদক, অশ্বারোহী, হস্তীরোহী, দেব-দেবী সহ নানা চিত্রের দেখা মেলে দেয়াল নকশায়। সাতক্ষীরা অঞ্চলে প্রাপ্ত টেরাকোটা ডিজাইন সমুহের মধ্যে ছয়ঘরিয়ার টেরাকোটার কাজ শ্রেষ্ঠ।

তথ্যসূত্র

বহিঃসংযোগ

শিব মন্দির
সাতক্ষীরা জেলার প্রত্নতাত্ত্বিক স্থাপনা
সাতক্ষীরা জেলার দর্শনীয় স্থান
সাতক্ষীরা জেলার হিন্দু মন্দির
১৯শ শতাব্দীর হিন্দু মন্দির
খেলারাম দাতার মন্দির

খেলারাম দাতার মন্দির বা খেলারাম দাতার বিগ্রহ মন্দির ঢাকা জেলার নবাবগঞ্জে অবস্থিত একটি প্রাচীন মন্দির ও বাংলাদেশের অন্যতম প্রত্নতাত্ত্বিক স্থাপনা।

নির্মাণকাল
মন্দিরটির প্রতিষ্ঠা তারিখ সঠিকভাবে জানা যায় না। তবে এর নির্মাণশৈলী দেখে প্রত্নতত্ত্ব বিশেষজ্ঞদের ধারণা এ স্থাপনাটি উনিশ শতকের শেষ দিকে অথবা বিশ শতকের শুরুর দিকে নির্মিত হয়েছিল।

ইতিহাস
কিংবদন্তি অনুসারে, খেলারাম দাতা ছিলেন তৎকালীন সময়ের উক্ত অঞ্চলের বিখ্যাত ডাকাত সর্দার। তিনি ইছামতি নদীতে ডাকাতি পরিচালনা করতেন। জনশ্রুতি অনুসারে, ডাকাতির ধনসম্পদ তিনি ইছামতি নদী থেকে সুড়ঙ্গপথে তার বাড়িতে নিয়ে রাখতেন ও পরবর্তীতে সেগুলো গরীবদের মাঝে দান করতেন। তিনি পূজা-অর্চনার জন্য একটি মন্দিরও নির্মাণ করেছিলেন। সেই থেকে মন্দিরটি  খেলারাম দাতার বিগ্রহ মন্দির নামে পরিচিত।

নির্মানশৈলী
মন্দিরটিতে নির্মানকৌশলে বঙ্গীয় বা গৌড়ীয় রীতির প্রতিফলন রয়েছে। এর সঙ্গে যুক্ত হয়েছে ইউরোপীয় ধারা। অতীতে মন্দিরটির মূল রং ছিল লালচে। সাম্প্রতিক সময়ে সংস্কার কাজের মাধ্যমে মন্দিরের গায়ে সাদা রঙের প্রলেপ দেওয়া হয়েছে। পুরো কমপ্লেক্সটি আটকক্ষ বিশিষ্ট একটি দ্বিতল ভবন। বর্তমানে ভবনটির শুধু ওপরের দোতলা টিকে রয়েছে। নিচতলায় অনেকগুলো কক্ষ থাকলেও এখন প্রায় সবই মাটিতে ঢেকে আছে। ভবনের ভারী দেয়াল ও পিলার দেখে নির্মাণকৌশল সম্পর্কে ধারণা করা যায়। দোতলার চারপাশে ও চার কোণে রয়েছে বাংলা ঘরের আকৃতিতে এক কক্ষবিশিষ্ট আটটি ঘর। মাঝে মঠ আকৃতির আরেকটি ঘর রয়েছে। ঘরটি মন্দির হিসেবে ব্যবহৃত হতো। জনশ্রুতি অনুসারে, প্রাপ্ত অনেক মূল্যবান মূর্তি ও ধনসম্পদ তিনি এখানে লুকিয়ে রাখতেন।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

বাংলাদেশের স্থাপত্য
ঢাকা জেলার দর্শনীয় স্থান
ঢাকা জেলার প্রত্নতাত্ত্বিক স্থাপনা
নবাবগঞ্জ উপজেলা, ঢাকা
ঢাকা জেলার হিন্দু মন্দির
১৯শ শতাব্দীর হিন্দু মন্দির